Estratto dal n. 18 dei Miurolico ao marzo i835. 


Epistole due dei Cav. Filo Capialbi Segrelario Perpetuo 
delC Accadenda Florimontana 


ViTt'3 Gaphlbcs Nicolao Morellio S. P. D. 


]Mitto tibi, Nicolae suavissime, antiqua aliquot numismata 
optimae notae, inter quae unum aureum Syracusiorum pulcher- 
rimum , quinque argentea , et decem aenea , ut tuo uumophy- 
lacio reponas. Jucunde accipias velim munusculum, et si parvum , 
a veteri amico, imo conjunctissimo oblatum. Scio enim quantum 
tibi debeo , ct meam tuorum erga me meritorum memoriam 
ulla nunquam delebit oblivio. Mancut imis iufixa medullis tua 
in me beneficia. Ex quo tempore tu me absentem diligere cae- 
pisti , quotidie amanter te dilcxi : postea accesserunt etiam co- 
njunctio in biographiis conscribendis tam honorifice a te ad- 
probata , cooptationes nostrae in easdem fere Acadcmias , amici 
iidem comunes ( duos tantum honoris caussa nomino Jordanum , 
Lombardumque (i) vere nostros ) , quae non mediocre iucita- 
menliim mihi quidem attulisse videntur ad voluntates nostras 
copulandas. Multa praetereo : attamen dulcia vincula , quibus 
tibi libentissime adstringor, suavitatem consuetudinis, inores, pro- 
bitatem , iitterasque illas interiores, quae nos maxime sicut jam 
a prima adolescentia delectarunt, non reticeam. Nec oblitus sum 
epistularum tuarum , quas ad me plenas humani latis, comitatis 
diligentiacquc misisti, dum sive Neapili, sive Kumac, sive Aqui- 
lae , Sive Potentiae morabaris. Tandem uliquando llipponii esse 
cacpimus. Hic me carentem invenisti cum familiarissimis Pigna- 
tario , Badolato, Paparo, Andreacchio (-a), quos mors eripuit, 
Petronio, Taconiis fratribus, Gerhardio , Wittio (3) mei aman- 
tissirois , quos absentia distraxit, tum Scottio , Arditio, Carcl- 
lio (4) , multisque aliis clarissimis viris meis amicissimis , quo* 

rum benevolentiam nobis consuetudo, ingenium, et quod aliquid 
viro dignum semper egimus, conciliarat. His temporibus enim 
lecte iudicavi deponere personam publicam, ac, ut honestissimo 
otio cum dignitate pcrfrucrer , totum in litteris, et rebus fa- 
miliaribus me abdere. Quaeso ? Nonne modo amplificatorem di- 
gnitatis meae, immo invidorum meorum, qui audacia pro sapien- 
tia usi sunt, te sponte ultorem praebuisti , et ad Joannem 
Ccnnium (5) , nostrum item jucundissimum amicum , consilio , 
gratia , costantia te adjunxisti , ut cos ineptiarum suarum poc- 
niteret ? Nonne decennalia acta Arcadum Vibonensium publici 
juris facere tu me impulisti, quae certam dignitatis, studiorum- 
que nostrorum rationem ostendere arbitrabaris ? In reliquis of- 
liciis, cui tu tribuisti praeter me, ut domum ventitares meam, 
horasque multas saepe suavissimo sermone consumeres? Tura ob 
filiae meae counubium illud carmen nuptiale sancto amicitiae 
numine dictante scripsisti. Quae omnia dcmoslrant, me a te plu- 
rimi fieri, uti ego etiam antea judicaram. At demum luculentum 
dedisti testimonium libro de vita Torquati Tassi, italorura poe- 
tarum facile principis , a te ornate scripto , mihique amantissi- 
me dicato. Liber ct lectus est a mc diligenter, et a Vincentio 
filio (G) diligentissime legetur. Quid dicam? Nihil illo sapientius, 
nihil elegantius nobis visum est! Opus, Jupiter , doctum , et 
laboriosum ! Manebit nempe , vivetque perennis in aevum liber 
ille tuus Tassi gesta , laudesque referens , ct amicitiae nostrae 
memoriam posteris quoque prodet, llacc splendida magnitudo 
cum animi, tum etiam ingenii tui ad eum amorem, quem erga 
te habebam, tantum accessit ut mihi nunc denique tc amare 
videar , antea dilexisse. 

Decem priores libros itineris pictorii , ejusque dedicationem 
cito remittas , ac salutem plurimam praestantissimae uxori tuae 
meo nomine impertias, rogo. Caetera coram hodie quidem , aut 
cras. Fac valeas , atque mutuo mc diligas. Vale. 

Dabam Hipponii sexto Kalendas Martias A. R. S. MDCGCXX1I. 

Vitcs Capuldus Nicolao Moaellio suo S. P. D. Neapolim. 


Obitum Francisci Carellii graviter , molesteque , uti veteri 
amico decebat, tuli. Nempe ipse omnium votorum compos, ci- 
vilibus rebus agendis dexterrimus, etruscis , latinis, grnecisque 
litteris pereruditus , et amicus sine fuco fuit. Inerat insuper ei 
versatile ad omnia ingenium , acre , atque facetum , et quod 
mihi maxime gratum , Arcadum Coloniam Vibonensium , inter 
quos Elcimi Lupiensis nomine cooptatus erat , ( cui non ignoras 
me curas, et operam sedulo impendere), apprime praediligebat ; 
itaque eum ex nostratibus egregiis viris ego et observabam sum- 
mopere, et colebam. Rene ergo consuluisti memoriae Clarissimi 
Carellii, Nicolae dulcissime, tu, qui illustria ejus facinora ora- 
tioni medius fidius luculentae tradidisti ; nara ex omnibus 
honoribus , qui maximi habentur ab amicis mortuis, nullus est 
tam insignis , quam quidquid illi praeclare in vita gesserint lit- 
teris mandare. In ea funebri laudatione quidem belle omnia : 
at illud in primis, quod , cum eximii oratoris partes complexus 
sis , ab historica veritate non recedis. Sic epitaphium cum lacri- 
mis concinnavi , si non elegantius , ut res postulabat , sincera 
tamen , et certa fide decorum , tibique mitto , non quod di- 
gnum ducam Carcllio , viro nostra aetate praesta ntissimo , sed 
ut intclligas , in veteris amicitiae singularisque erga defunctum 
observantiae pignus , et ut academico satisfacerem ofiicio meo , 
illud me exaravisse. Etenim tu probe scis, Carellium in plurimas 
Academias ob multiplicem eruditionem adlectum fuisse : Insti- 
tuti quippe Gallici , et Neapolitani scientiis artibusque melio- 
randis , amplificandisque , Romani archeologicis rebus edendis , 
Academiae Regiae Imperialis Georgoph i l orum Florentinonmi FIo- 
rimontanae Vibonensis , aliarumque socius, et Regiae Herculanen- 
sis Socius ab actis perpetuus fuit. Florimontani , quot quot 
sunt, te salvere jubent. Patri tuo, viro ampliissimo (*) salutem 
plurimam meis verbis dic : vale cum lectissima uxore \ et Ae- 
milia lepidissima puellula tua ; et me , ut facis , ama. 

Datum Vibone idibus Decembris A. R. S. MDCCCXXXII. 

P 

a. x. n. 

# 

FRANCISCO . CARELLIO 

DOMO . CVPERSANO . VTRIVSQVB . JVRIS . DOCTOB1 
INTER . FRANCISCI . I. EQV1TES . ADLECTO 
TIRO . ETRVSCIS . GRAECIS . LATINIS . QVE . DOCTRINIS . ORNATISSIMO 

CENSORI . LIBRIS . EDENDIS 

REGIAE . HERCVLANENS1S . ACADEMIAE . SOCIO . PERPETVO . AB . ACTIS 
ET . IN . COLLEGIA . PLERAQVE . SODALIVM * ERVDITORVM . COOPTATO 
REGVNDIS . ADMINISTRANDIS . INSTITVEND1S . QVE . POPYL1S 
MVLTIPLIC1 . SCIENTIA . VSV . ET . COGNITIONE . RERUM . PRAEDITO 
QVI . L1TTERARVM . ARTIVM . QVE . STVDIO 
ET . RECTE . SENTIENTIVM . AMICITIA . EN1TV1T 
PE . REGE . DE . RE . PVBL1CA . DE . RE . LITTERARIA . OPTIME . MERlTVS 
VIXIT . ANNOS . LXXin . MENS. XI. DIES . X. NATVS . NON. OCT. MDCCLV1II 
OBIIT . XVI . E ALENDAS . OCTOBRIS . A. R. S. MDCCCXXXI! 

VITVS . CAPIALBVS 

AMICO . DVLCISS1MO . ET . BENEMERENTI 
LVBENS . LVGENS . QVg. 

(i) Canonica? Antonias Giordano Regalis Borbonicae Bibliotheca* 
rios emeritas , et Andrcas Lombardi Pro-Praefectus Palmae in 
C. Ult. I. ambo doctissimi, ac dulcissimi amici plurimarum 
Acadcmiarum Socii, 

(i) Philippus Jacobus Pignatari Florimontanae Ac. Princeps, ve- 
re polyhistor , obiit VI. eidus Feb: MDGOCXXVII. 

Franciscus Antonius Badolato Florimontanae Ac. a Secretis, 
italica , et latina poesi claras V. L D. obiit, pridie Kalendas 
Januarii MDGCCXXVH. 

Emmanucl Paparo Florimontanae Ac. Promotor, pictor, ora- 
tor, et poeta eximius obiit VIII. eidus Septemb. MDCGCXXY1II. 

Leolucas Andreacchi Lucerini Ephebei Rector , orator , et 
poeta melliQuus obiit XI. Kal. Octobris MDCOCXXX. 

(3) Franciscus Xaverius Petroni Aprutinae Citerioris Provinciae 
Praefectus dignissimus , virtutum , scientiarumque omni gene- 
re cumulatissimus, vir egregius. 

Joseph Taccone Sitiziani Marchio , Franciscus , et Petrus 
ejusdem Marchionis fratres : Viri , sive animi dotes , sive in- 
genii acumen spectes , praestantissimi, eruditissimique, ac scri- 
ptori sanguine et prcclara amicitia conjuncti. 

Odoardus Gerhard Berilonensis S. R. M. Borussicae antiqua- 
rius , et Instituti Arcbeologici Romani a Secretis. Clariss. 

Carotus Witte V. I. D. in Berolinensi Academia Legum Pro- 
fess. illustriss. 

(4) Eques Angelus Antonius Scotti S. D. N. Papae Praelatus do- 
mesticus , et Regiae Borbonicae meritissimus , docti ssimusque 
Praefectus. 

Comenda tarius Michacl Arditi Marchio Castriveteris , Regii 
Borbonici Musaei antiquitatum Director , Herculanensis Aca- 
demiae Senior , onnigena eruditione llorens. 

Eques Franciscus Carelli Herculauensis Academiae Socias 
perpetuus ab actis, graecis, latinis , italisque, literis enrditus 
obiit XVI. Kal. octobris MDOOCXXX1I. 

(5) Joannes Cenni Montis Leonis in C. D. II. Pro-Praefectu9 vi- 
gilantissimus. 

(6) Vincentius Viti filius Capialbus inter Arcades Florimontanos 
Dorisbo Medameo appellatus , bonisque artibus addictus. 

(•) Eques Gregorius Morellius Supremae Curiae totius regni Con- 
siliarius meritissimus , litcrarum literatorumque fautor. 

